Diari Oficial de la Generalitat Valenciana


Sumari del DOGV 6006, del 05-05-2009 (2009/4580)

RESOLUCIÓ de 24 d'abril de 2009, de la Universitat de València, per la qual es fa l'oferta pública d'una plaça de tècnic superior de suport a la investigació d'aquest organisme amb contracte laboral temporal. Projecte: «Programa Gerónimo Forteza: ayudas para la formación de personal de apoyo en organismos de investigación de la Comunidad Valenciana, CI09-092».
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6006

Data del DOGV
:   05-05-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/4580


Data del document
:   24-04-2009

Organisme emissor
:   Universitat de València

Tipus de document
:   Resolució

Descriptors 

:   * concurs administratiu

RESOLUCIÓ de 24 d'abril de 2009, de la Universitat de València, per la qual es fa l'oferta pública d'una plaça de tècnic superior de suport a la investigació d'aquest organisme amb contracte laboral temporal. Projecte: «Programa Gerónimo Forteza: ayudas para la formación de personal de apoyo en organismos de investigación de la Comunidad Valenciana, CI09-092». [2009/4580]  
El Rectorat de la Universitat de València, fent ús de les atribucions que li confereix l'article 20, en relació amb l'article 2.2 de la Llei Orgànica 6/2001, de 21 de desembre, d'Universitats, resol:  
Fer l'oferta pública d'una plaça de tècnic superior de suport a la investigació d'acord amb les bases següents:  
Primera. Requisits generals dels aspirants  
1.1. Tenir nacionalitat espanyola o tenir la nacionalitat d'un país membre o ser de qualsevol dels estats a què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta està definida en el Tractat Constitutiu de la Unió Europea, d'acord amb el que estableix la Llei 17/1993, de 23 de desembre (BOE de 24 de desembre de 1993), d'Accés a Determinats Sectors de la Funció Pública dels Nacionals dels Altres Estats Membres de la Unió Europea.  
També s'hi poden presentar aspirants amb nacionalitat diferent a la que s'ha especificat anteriorment, per a la qual cosa només cal complir els requisits que estableix la normativa vigent. En aquest cas, qui obtinga l'adjudicació del lloc de treball ofert haurà d'acreditar almenys el permís de treball i de residència al moment de la contractació.   
1.2. Tenir complerts 18 anys el dia en què acaba el termini de presentació de sol·licituds.  
1.3. Estar en possessió de la titulació acadèmica que figura en l'annex I (haver finalitzat els estudis després de l'1 de gener de 2007 segons l'Ordre de 24 d'octubre de 2008, del conseller d'Educació, per la qual es convoquen ajudes per a la formació del personal de suport en organismes d'investigació de la Comunitat Valenciana, dins del Programa Gerónimo Forteza) o complir les condicions per obtenir-la en la data en què acaba el termini de presentació d'instàncies. En el cas de titulacions obtingudes a l'estranger, cal tenir la credencial que n'acredite l'homologació o la credencial de reconeixement per a l'exercici de professions regulades en virtut del Reial Decret 1665/1991, de 25 d'octubre.  
1.4. No patir malaltia o defecte físic que impedisca l'exercici de les corresponents funcions.  
1.5. No estar inhabilitat per a l'exercici de funcions públiques, o no haver estat separat mitjançant expedient disciplinari de qualsevol administració o treball públic. En el cas d'aspirants la nacionalitat dels quals no siga l'espanyola, hauran d'acreditar, igualment, no estar sotmesos a sanció disciplinària o condemna penal que els impedisca, en el seu estat, l'accés a la funció pública o, si no en tenen, còpia de la sol·licitud d'emissió, sense perjudici de declaració jurada per part de la persona interessada.  
Totes aquestes condicions s'han de tenir en el moment en què acaba el termini de presentació de sol·licituds i s'han de mantenir durant el procés selectiu.  
Segona. Sol·licituds  
2.1. Les persones interessades que complisquen els requisits generals i els que s'assenyalen en l'annex I han de presentar la sol·licitud, adreçada al Departament de Bioquimica i Biologia Molecular, Facultat de Ciències Biològiques de la Universitat de València, a l'atenció d'Ismael Mingarro Muñoz, avinguda del Dr. Moliner, 50, 46424 Burjassot, València, al Registre de la Gerència de la Universitat de València (av. Blasco Ibáñez, 13, baixos, 46399 València), a través de qualsevol altre registre auxiliar dels centres universitaris o a les oficines públiques a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
2.2. Com a instància es farà servir el model que facilita el Servei de Recursos Humans i Personal d'Administració i Serveis (RRHH-PAS) de la Universitat de València a les seues dependències de l'avinguda de Blasco Ibáñez, 13, 46810 València; n'hi ha una còpia en la pàgina web .  
2.3. El termini de presentació de les instàncies és de 10 dies naturals a partir de l'endemà de la publicació d'aquesta resolució en el Diari Oficial de la Comunitat Valenciana (DOCV).  
2.4. Per la Resolució del rector, de 14 de gener de 2005, publicada en el Diari Oficial de la Comunitat Valenciana del dia 14 de març de 2005, els dissabtes no es consideren hàbils a efectes de terminis dels procediments administratius, de manera que si un termini finalitza en dissabte, aquest s'ha d'entendre prorrogat al primer dia hàbil següent.   
Tercera. Documentació que cal presentar  
Juntament amb la sol·licitud, les persones interessades han de presentar la documentació següent:  
3.1. Fotocòpia del document nacional d'identitat, o fotocòpia del NIE.  
3.2. Fotocòpia del títol acadèmic o resguard d'haver abonat els drets d'expedició. En cas de titulacions estrangeres, caldrà acreditar l'homologació corresponent.   
3.3. Curriculum vitae, amb acreditació dels mèrits mitjançant documents fotocopiats. No cal la compulsa d'aquests documents acreditatius; n'hi ha prou amb la declaració jurada de la persona interessada sobre l'autenticitat dels documents i sobre les dades que figuren en la instància. En qualsevol moment, però, la comissió o la Universitat pot demanar als aspirants que acrediten la veracitat de les circumstàncies i els documents aportats que hagen estat objecte de valoració.  
3.4. Tres mesos després d'haver acabat el procés de selecció i quan haja estat publicada la proposta de contractació en la pàgina web les persones interessades podran sol·licitar la devolució del currículums al Departament de Bioquímica i Biologia Molecular, Facultat de Ciències Biològiques de la Universitat de València. Transcorreguts sis mesos, els currículums que resten en aquest Servei seran destruïts d'ofici.  
Quarta. Sistema selectiu  
4.1. El sistema selectiu consisteix en la valoració del currículum dels aspirants, d'acord amb el barem que figura en l'annex III i, si escau, d'entrevista amb la comissió.  
4.2. El nombre d'aspirants que passen a la fase d'entrevista es determinarà per criteri de la comissió avaluadora que haja de jutjar les sol·licituds presentades, d'acord amb l'objecte del contracte.   
4.3. Acabat el procediment selectiu, es farà pública la proposta de contractació i la resolució de l'aspirant seleccionat al tauler d'anuncis del Servei de Recursos Humans i Personal d'Administració i de Serveis (RRHH-PAS) i en la pàgina web .  
4.4. D'aquesta convocatòria es pot establir que els aspirants que s'hi presenten constituïsquen una borsa de treball.  
4.5. La comissió avaluadora pot declarar desert el procediment de selecció si, valorats els mèrits i, si és el cas, realitzada l'entrevista, el perfil dels candidats millor puntuats no s'ajusta totalment a les necessitats del projecte.  
Cinquena. Comissió avaluadora  
5.1. La comissió avaluadora és la que figura en l'annex IV d'aquesta convocatòria.  
5.2. Els membres d'aquesta comissió s'han d'abstenir d'intervenir quan es troben en alguna circumstància de les que fixen els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
El president o presidenta de la comissió pot demanar als seus membres una declaració expressa de no trobar-se en les circumstàncies que estableixen els articles esmentats.  
5.3. La comissió resoldrà tots els dubtes que puguen sorgir en l'aplicació d'aquestes normes, i allò que calga fer en els casos no fixats.  
5.4. El procediment d'actuació de la comissió s'ha d'ajustar en cada moment a allò que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
5.5. Per a les comunicacions i qualsevol problema que puga sorgir, la comissió avaluadora té la seu al Departament de Bioquímica i Biologia Molecular, Facultat de Ciències Biològiques de la Universitat de València.  
Sisena. Informació respecte de les dades recollides  
6.1. Les dades subministrades per la persona interessada poden quedar incorporades en un fitxer automatitzat que constitueix la base de dades corresponent a aquest tipus de personal d'aquesta Universitat, de conformitat amb la Llei Orgànica 15/1999, de 13 de desembre, de Protecció de Dades de Caràcter Personal (LOPD).  
6.2. El fitxer queda sota la responsabilitat de la Secretaria General de la UVEG (av. Blasco Ibáñez, núm. 13, 46565 València).  
6.3. La informació obtinguda serà processada exclusivament per a la gestió de la base de dades de contractació d'aquest personal.  
6.4. Les dades de caràcter personal seran tractades amb el grau de protecció que estableix el Reial Decret 994/1999, d'11 de juny, en què es regulen les mesures de seguretat dels fitxers automatitzats que contenen dades de caràcter personal, i s'adoptaran les mesures de seguretat necessàries per garantir la confidencialitat i la integritat de la informació.  
6.5. Les persones interessades podran exercir els seus drets d'accés, rectificació cancel·lació i oposició, en compliment del que estableix la LOPD, davant del Servei de Recursos Humans (PAS) de la Universitat de València (av. Blasco Ibáñez, núm. 13, 46263 València).  
Setena. Recursos  
Contra aquesta resolució, que exhaureix la via administrativa, es pot interposar un recurs de reposició, davant el mateix òrgan que l'ha dictada, dins el termini d'un mes, comptador a partir de l'endemà de la seua notificació o publicació, o recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins el termini de dos mesos comptadors de l'endemà de la seua notificació.  
Contra els actes de la comissió avaluadora es pot interposar recurs d'alçada, d'acord amb el que fixa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, l'administració, si s'escau, pot revisar les resolucions del tribunal, d'acord amb l'esmentada norma.   
València, 24 d'abril de 2009.- El rector, p. d. (DOCV 05.05.2008), la vicerectora d'Organització dels Serveis i PAS: M.ª Enriqueta Vercher González  
ANNEX I  
Condicions generals del lloc de treball ofert.  
1. Projecte: «Programa Gerónimo Forteza: ayudas para la formación de personal de apoyo en organismos de investigación de la Comunidad Valenciana, CI09-092».  
2. Denominació i classificació del lloc de treball:  
Tècnic superior de suport a la investigació.  
Grup: A.  
Subgrup: A1.  
3. Jornada de treball: 20 hores setmanals.  
4.Dotació de l'ajuda: de conformitat amb allò dit en l'Ordre 24 d'octubre de 2008, de la Conselleria d'Educació, que contempla la contractació de personal de suport a la investigació en formació dins del Programa Gerónimo Forteza, en dedicació a temps parcial l'ajuda es destinarà a la financiació del cost dels següents conceptes per part de les entitats beneficiàries:   
a) El contracte amb un salari de 13.860 euros bruts anuals, que seran abonats en 14 pagues.  
b) La quota empresarial a la Seguretat Social.  
5. Objecte i període.  
Expressió en bacteris de la SP-C fusionada a la GFP. Desenvolupament d'un protocol experimental per a la detecció d'agregats basat en espectroscòpia de fluorescència.  
La durada del contracte serà com a màxim fins al 31 de desembre de 2009 segons l'Ordre de 24 d'octubre de 2008 i la disponibilitat pressupostària.  
6. Perfil de la plaça: tècnic superior de suport a la investigació, especialista en bioquímica i biologia molecular.  
7. Titulació: llicenciatura en Química o llicenciatura en Bioquímica o llicenciatura en Biologia, o titulació equivalent si n'hi hagués.  
(Haver finalitzat els estudis després de l'1 de gener de 2007, segons l'Ordre de 24 d'octubre de 2008, del conseller d'Educació, per la qual es convoquen aquestes ajudes).  
8. Mèrits preferents:   
Sobreexpressió de proteïnes de membrana recombinants en sistemes procariòtics.  
Mutagènesi dirigida.  
Experiència en sistemes de transcripció/traducció in vitro en presència de membranes microsomals.  
ANNEX II  
La instància ha de contenir, si més no, les dades següents:  
1. Dades personals: cognoms i nom, data de naixement, document nacional d'identitat, telèfon de contacte i adreça.  
2. Denominació del lloc de treball: tècnic superior de suport a la investigació.  
3. Denominació del projecte: «Programa Gerónimo Forteza: ayudas para la formación de personal de apoyo en organismos de investigación de la Comunidad Valenciana, CI09-092».  
4. Signatura i data de la sol·licitud.  
5. Declaració semblant a la següent: «La persona sotasignada declara que són certes les dades que figuren en aquest currículum i assumeix, en cas contrari, les responsabilitats que es puguen derivar de les inexactituds que hi consten».  
6. Ha d'expressar si desitja o no recuperar el seu curriculum vitae.  
7. Ha d'estar adreçada al Departament de Bioquímica i Biologia Molecular, Facultat de Ciències Biològiques de la Universitat de València.  
ANNEX III  
Barem  
1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.  
2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
3. Mèrits preferents, experiència prèvia i coneixements concrets: fins a 4 punts.  
4. Entrevista: fins a 2 punts.  
ANNEX IV  
Comissió avaluadora titular  
Presidenta: Micaela Gómez García, professora del Departament de Bioquímica i Biologia Molecular.  
Vocal 1:  
- Concepción Abad Mazario, professora del Departament de Bioquímica i Biologia Molecular.  
Vocal 2:  
- Rodolfo Gozalo Gutiérrez, professor del Departament de Geologia.  
Vocal 3:  
- Jesús Salgado Benito, professor del Departament de Bioquímica i Biologia Molecular.  
Secretari: Juan Carlos Igual García, professor del Departament de Bioquímica i Biologia Molecular.  
Comissió avaluadora suplent  
President: Marcel·lí del Olmo Muñoz, professor del Departament de Bioquímica i Biologia Molecular.  
Vocal 1:  
- Ismael Mingarro Muñoz, professor del Departament de Bioquímica i Biologia Molecular.  
Vocal 2:  
- Miguel de la Guardia Cirugeda, professor del Departament de Química Analítica.  
Vocal 3:  
- Mercé Pamblanco Rodríguez, professora del Departament de Bioquímica i Biologia Molecular.  
Secretària: Carmen Baño Aracil, professora del Departament de Bioquímica i Biologia Molecular.